Anders Ygeman

Anders Ygeman (født 1970) er en svensk politiker for Socialdemokraterna, og har vært riksdagsmedlem i Sverige siden 1996 (gikk inn som reserve i 1995). Han var innenriksminister i Justitiedepartementet fra 2014 til 2017. Han ble i 1996 valgt inn i riksdagen for Stockholms kommuns valkrets på plass 81, og har ledet flere komiteer.

Når det gjelder riksdagens komitéarbeid, utmerket Ygeman seg som leder i miljø- og landbrukskomiteen i perioden 2006 til 2010. Før dette var han blant annet nestleder i bostedskomiteen 2002 til 2006, og medlem i samme komiteen fra 1998 til 2002. Mellom 2010 og 2014 var Ygeman leder for trafikkomiteen.

Da Socialdemokratene overtok regjeringsmakten i 2014 ble Ygeman utnevnt til den gjenopprettede innenriksministerposten i Stefan Löfvens første regjering. Ygeman var statsråd i tre år, og gikk av 27. juli 2017 etter at det ble avdekket kritikkverdige forhold om håndtering av IT-sikkerhet ved Transportstyrelsen.

Ygeman har vokst opp og er bosatt i Årsta i Stockholm. Han har vært leder for SSU Stockholm fra 1992 til 1996, og nestleder for SSU fra 1995 til 1997. Han er en kjent EU-kritiker.

Av forfatteren og journalisten Christer Isaksson har Ygeman blitt beskrevet som tilhørende Socialdemokraternas venstrefløy.

 Referanser 

 Eksterne lenker 



 Anders Ygeman på Sveriges riksdags nettside
 Socialdemokraterna.se – Anders Ygeman

Kategori:Svenske ministre
Kategori:Svenske riksdagsmedlemmer 1998–2002
Kategori:Svenske riksdagsmedlemmer 2002–2006
Kategori:Svenske riksdagsmedlemmer 2006–2010
Kategori:Svenske riksdagsmedlemmer 2010–2014
Kategori:Svenske riksdagsmedlemmer 2014–2018
Kategori:Svenske riksdagsmedlemmer 2018–2022
Kategori:Svenske riksdagsmedlemmer 2022–2026
Kategori:Svenske riksdagsmedlemmer fra Socialdemokraterna
Kategori:Alumni fra Stockholms universitet
Kategori:Personer fra Stockholm